জর্জ ওয়াশিংটন
জর্জ ওয়াশিংটন (ফেব্রুয়ারি ২২, ১৭৩২ – ডিসেম্বর ১৪, ১৭৯৯) মার্কিন যুক্তরাষ্ট্রের প্রথম রাষ্ট্রপতি। তিনি আমেরিকার স্বাধীনতা যুদ্ধ-এ কন্টিনেন্টাল আর্মির সর্বাধিনায়কের দায়িত্ব পালন করেন। তাকে মার্কিন যুক্তরাষ্ট্র গঠনের প্রধান বলে উল্লেখ করা হয় এবং তিনি তার জীবদ্দশায় এবং এখনও মার্কিন যুক্তরাষ্ট্রের "জাতির জনক" হিসেবে পরিচিত।
টমাস জেফারসন
টমাস জেফারসন (ইংরেজি: Thomas Jefferson "টমাস্‌ জেফ়ার্‌সন্‌"), (এপ্রিল ১৩, ১৭৪৩ – জুলাই ৪, ১৮২৬) একজন মার্কিন রাজনীতিবিদ, এবং মার্কিন যুক্তরাষ্ট্রের তৃতীয় রাষ্ট্রপতি। তিনি ছিলেন একজন রাজনিতিক দার্শনিক এবং সমর্থন করতেন ধর্ম নিরপেক্ষ রাষ্ট্রের। তিনি লিখেছেন ভার্জিনিয়ার মুক্তধর্ম আইন Virginia Statute for Religious Freedom।